**PEISMØTE I KOMITEEN FOR SAMFUNNSTJENESTE 14.02.17**

Peismøte i komiteen for samfunnstjeneste ble holdt hos Endre Erlandsen tirsdag 14.02.17 kl. 1830 – 2000.

**Til stede:**Endre Erlandsen, Harald Bjørgo, Ragnar Nøklebye, Hanne Sommerstad og utvekslingsstudenten Greta, Leif Riis Strøm og Sigmund Leine (møteleder og referent)

**Forfall:**Jan Helge Østlund, Finn Holm, Willy Hauge og Irene Mårdalen

**Saksliste:**

1. **Kort gjennomgang av referatet fra forrige møte for å sjekke om det er saker som vi bør følge opp**
Møteleder gikk gjennom referatet.
2. **Aktuelle saker/foredragsholdere til Rotary-møter**
Vi opprettholder to av forslagene fra tidligere møter, der vi har foreslått:
*- Erik Weber: Hvordan aviser og magasiner må endre seg/endrer seg: Ansvarlig: Willy Hauge*
*- Gårdsbesøk på Nordre Sørun hos Eilev Mellerud. Ansvarlig: Ragnar Nøklebye*I tillegg kom følgende forslag opp på møtet:
- Besøk i Hønefoss kirke. Ansvarlig: Hanne Sommerstad
- Torun Aschim: Lærer og prest - noen refleksjoner. Ansvarlig: Sigmund Leine
3. **Innspill fra presidenten

*a) Strategi i forbindelse med medlemsverving***Det vises til utsendt e-post fra presidenten. Her ble det vist til diskusjonen vi hadde i forrige peismøte, der følgende ble fremholdt:

*Man var generelt bekymret for rekrutteringen av nye medlemmer. I diskusjonen ble det blant annet foreslått at man mer aktivt kunne finne miljøer å rekruttere fra for å få inn flere yngre medlemmer (bedrifter, høyskolen). For å holde på eventuelt nye, yngre medlemmer ble det antydet at man burde prøve å få inn flere samtidig, slik man gjorde da man begynte å rekruttere inn kvinner i klubben. Kanskje kunne man også plassere dem i en egen komite, slik at de sammen kunne designe hva de ønsker i forhold til å være Rotary-medlemmer, ble det antydet. Dessuten ble det spurt om klubben burde vurdere om det skulle være fire eller to møter i måneden, eventuelt at to av de fire møtene kunne gå som lunsjmøter. Flere så behovet for å ha et klubbmøte om medlemsverving og om klubbens indre liv.*

***b) Fokus på økt humanitær innsats***
Det vises til utsendt e-post fra presidenten. Her skriver hun:
*Finnes det et lokalt prosjekt vi kan støtte/initiere i samarbeid med andre organisasjoner el.l.*

*Hva med et arrangement i Søndre park for fysisk og psykisk handicappede i samarbeid*

*med andre organisasjoner, utstyrsleverandører el..*

*Andre ideer eller tanker.???*
Saken ble diskutert. Blant momentene som kom frem, kan nevnes:
- Noe skepsis til klubbens gjennomføringsemne
- Samtale- og spaserturer med pensjonærer på institusjon?
- Ta med asylanter på aktiviteter, for eksempel på konsert med Hønefoss Ungdomskorps i begynnelsen av juni 2017?

***c) Inntektsbringende aktivitet***Det vises til utsendt e-post fra presidentent. Her skriver hun:
*Ser for meg noe som krever mer administrativ kapasitet en fysisk arbeide*

*Hva med en «sosial» kulturell aften/tur som kan gi oss et overskudd hvor alle naboklubbene*

*Inviteres eller noe for Hønefoss generelt.*

 *Flere ideer og tanker????*
Saken ble diskutert. Blant momentene som kom frem i diskusjonen, kan nevnes:
- Trenger avklaring på om det blir vedaksjon i år. Hvis ja, bør den datofestes så snart som mulig.
- Salg av kunst til Rotary-medlemmer og andre?

1. **Eventuelt**

Peismøtereffeb17